OpenLLM-France/wikimedia huggingface dataset:
# David di Donatello al millor productor estranger

El premi David di Donatello al millor productor estranger (en italià: David di Donatello per il miglior produttore straniero) és un premi de cinema que va atorgar l'Acadèmia del Cinema Italià (ACI, Accademia del Cinema Italiano) per reconèixer al millor productor de cinema no italià. El premi es va donar per primera vegada el 1957 i es va deixar de donar el 1990. No es va atorgar el 1959-1960, el 1962-1954 ni el 1971-1981. A partir de l'edició del 2019, el premi també inclou pel·lícules que anteriorment haurien pertangut a la categoria de Millor pel·lícula de la Unió Europea.

## Guanyadors

Els guanyadors del premi han estat:

### Anys 1957-1959

* 1956: Walt Disney - La dama i el rodamón (Lady and the Tramp)
* 1957: Jack L. Warner - Gegant (Giant) ex aequo Laurence Olivier - Ricard III (Richard III)
* 1958: Sam Spiegel - El pont del riu Kwai (The Bridge on the River Kwai)
* 1959: No atorgat

### Anys 1960-1969

* 1960: No atorgat
* 1961: Metro-Goldwyn-Mayer - Ben-Hur (Ben-Hur)
* 1962: No atorgat
* 1963: No atorgat
* 1964: No atorgat
* 1965: Jack L. Warner - My Fair Lady (My Fair Lady)
* 1966: 20th Century Fox - El turment i l'èxtasi (The Agony and the Ecstasy)
* 1967: Carlo Ponti - Doctor Jivago (Doctor Zhivago)
* 1968: Stanley Kramer - Endevina qui ve a sopar (Guess Who's Coming to Dinner)
* 1969: Stanley Kubrick - 2001: una odissea de l'espai (2001: A Space Odyssey)

### Anys 1970-1979

* 1970: Martin Poll - The Lion in Winter
* 1971: Anthony Havelock-Allan - La filla de Ryan (Ryan's Daughter)
* 1972: No atorgat
* 1973: No atorgat
* 1974: No atorgat
* 1975: No atorgat
* 1976: No atorgat
* 1977: No atorgat
* 1978: No atorgat
* 1979: No atorgat

### Anys 1980-1989

* 1980: No atorgat
* 1981: Hungaro Film - Angi Vera ex aequo Francis Ford Coppola i George Lucas - Kagemusha (影武者 - Kagemusha)
* 1982: Warren Beatty – Reds (Reds)
* 1983: Richard Attenborough - Gandhi (Gandhi)
* 1984: Jonathan Taplin - Sota el foc (Under Fire)
* 1985: David Puttnam - Els crits del silenci (The Killing Fields)
* 1986: Steven Spielberg – Retorn al futur (Back to the Future)
* 1987: Fernando Ghia i David Puttnam – La missió (The Mission)
* 1988: Stanley Kubrick - Full Metal Jacket (Full Metal Jacket)
* 1989: Frank Marshall i Robert Watts - Qui ha enredat en Roger Rabbit? (Who Framed Roger Rabbit)

### Any 1990

* 1990: Noel Pearson - My Left Foot

## Referències

* ↑ Ariston Anderson, "'Spotlight,' 'Inside Out' Among Nominees for Italian Oscars," The Hollywood Reporter, 22 March 2016, URL accessed 24 July 2016.
* 1 2 «Chronology» (en italià). Accademia del Cinema Italiano.
* ↑ Lancia, Enrico. I premi del cinema (en italian). Rome, Italy: Gremese Editore, 1998. ISBN 8877422211.
* ↑ Niola, Gabriele. «Ecco i nuovi David di Donatello: nuova giuria, nuovo sistema di votazione, nuovi possibili candidati. Fuori lo streaming» (en italià), 12-12-2018.
* ↑ «Regolamento» (en italià). Accademia del Cinema Italiano.

## Enllaços externs

* Daviddidonatello.it (web oficial)
# Denbora Da Poligrafo Bakarra

Denbora Da Poligrafo Bakarra (en català "El temps és l'únic polígraf") és el vuitè àlbum d'estudi de Berri Txarrak. Aquest àlbum marcà la celebració dels 20 anys de la banda, i és per això que es compongué de 20 temes repartits en 3 EPs.
El 20 d'octubre varen anunciar que la portada del disc seria obra de l'il·lustrador Joseba Elorza.
El tercer EP III- XAKE-MATE KULTURAL BAT (en català "és un escac i mat cultural") es gravà a l'estudi de Bill Stevenson, un mite del punk rock, bateria dels famosos Descendents o els Black Flag i Lemonheads, i productor de referència en el gènere (Rise Against, Nofx, Lagwagon…). Fou gravat el setembre als estudis de gravació 'The Blasting Room' a Fort Collins (Colorado, Estats Units). On amb el tècnic de so Jason Livermore, oferirien el vessant més post-punk encara a l'estil d'As I Lay Dying). En conjunt l'àlbum constà de "cançons curtes i directes: píndoles sonores de dos minuts gravades en una setmana al mític estudi The Blasting Room al vell estil de: totes a la vegada en una mateixa sala".

## Premis i nominacions

* "Mejor álbum del año en euskera" als Premios de la Música Independiente 2015, per l'àlbum Denbora Da Poligrafo Bakarra. Aquests premis estan organitzats per la Unión Fonográfica Independiente de España.
* El 7 de juny de 2015 anunciaren que el videoclip de la cançó "Zerbait asmatuko dugu" havia guanyat el premi al "Mejor Videoclip" en el Festival de vídeos y cortometrajes Caostica de Bilbao. Aquest videoclip era obra de Joseba Elorza Mirarudio.

## Referències

* ↑ «DENBORA DA POLIGRAFO BAKARRA». Berri Txarrak. [Consulta: 23 desembre 2014].
* ↑ «Berri Txarrak #DDPB on Twitter: "El autor de la portada es el gasteiztarra Joseba Elorza @MiraRuido Joseba Elorza is the author of our cover.Cngrats! http://t.co/QV5PoHXu2t"» (en castellà i anglès). Twitter, 20-10-2014 [Consulta: 9 novembre 2014].
* ↑ Giménez, Manu «Berri Txarrak graba la tercera parte de su nuevo trabajo en Colorado» (en castellà). eitbkultura, 23-09-2014 [Consulta: 1r novembre 2014]. Arxivat 1 de novembre 2014 a Wayback Machine. «Còpia arxivada». Arxivat de l'original el 2014-11-01. [Consulta: 17 gener 2015].
* ↑ Velez, Natxo «'Denbora da poligrafo bakarra', nuevo disco de Berri Txarrak» (en castellà). eitbkultura, 03-10-2014 [Consulta: 1r novembre 2014]. Arxivat 1 de novembre 2014 a Wayback Machine. «Còpia arxivada». Arxivat de l'original el 2014-11-01. [Consulta: 17 gener 2015].
* ↑ «Premios Música Independiente» (en castellà). EiTB, 11-05-2015 [Consulta: 14 maig 2015].
* ↑ «Berri Txarrak - Fotos de la cronologia». Facebook, 07-06-2015 [Consulta: 7 juny 2015].

## Vegeu també

* Discografia de Berri Txarrak
* GOR Diskak

## Enllaços externs

* Denbora Da Poligrafo Bakarra a la web oficial de Berri Txarrak (basc) (anglès) (català) (castellà)
* Denbora Da Poligrafo Bakarra a Discogs
# Cròcia del Lang Bian

La cròcia del Lang Bian (Laniellus langbianis) és un ocell de la família dels leiotríquids (Leiothrichidae).

## Hàbitat i distribució

Habita els boscos de les terres altes del sud d'Annam, a Vietnam.

## Referències

* ↑ «Cròcia del Lang Bian». Cercaterm. TERMCAT, Centre de Terminologia. Rev. 20/12/2021(català)
# David de la Hera Baños

David de la Hera (Barakaldo, Biscaia, 6 d'octubre de 1966) és un exfutbolista i entrenador basc.

## Trajectòria

Després de passar per equips menors, la temporada 91/92 fitxa pel Benidorm CD, i a la campanya següent marxa a la UE Lleida, en Segona Divisió. En la 92/93, els lleidatans aconsegueixen l'ascens a primera divisió. David qualla una gran temporada amb 34 partits i 2 gols.
En l'única temporada de David a la màxima categoria, la 93/94, el seu equip és penúltim i descendeix. El defensa basc juga 25 partits. A l'any següent, de nou a la categoria d'argent, disputa 29 partits i marca un gol.
Fitxa per l'Hèrcules CF a l'estiu de 1995. Amb els alacantins guanya la Segona Divisió i aconsegueix l'ascens, mentre que a títol personal compleix amb 34 partits i 2 gols, però no té continuïtat i marxa a l'Albacete Balompié, on perd la titularitat.
El 1997 fitxa per l'Elx CF, on juga 32 partits i marca un gol. El seu equip baixa a Segona B. David acompanya a l'equip il·licità un any en aquesta divisió abans de penjar les botes.

### Com a entrenador

En l'apartat tècnic ha dirigit a l'Hèrcules CF B (01/02), al Torrellano (02/03) i a l'Alacant CF (02/03).
# David di Donatello 1957

La segona edició dels premis David di Donatello, concedits per l'Acadèmia del Cinema Italià va tenir lloc el 3 d’agost de 1957 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor director

* Federico Fellini – Les nits de la Cabiria

### Millor productor

* Dino De Laurentiis – Les nits de la Cabiria (ex aequo)
* Renato Gualino - L'impero del sole (ex aequo)

### Millor actriu

* Ingrid Bergman - Anastasia (Anastasia)

### Millor actor

* Laurence Olivier - Riccardo III (Richard III)

### Millor productor estranger

* Jack L. Warner - Il gigante (Giant) (ex aequo)
* Laurence Olivier - Riccardo III (Richard III) (ex aequo)

### Targa d'oro

* Alberto Lattuada, per la seva direcció a: Guendalina
* Alberto Ancillotto, per la seva direcció a: L'incanto della foresta; documentario

### Targa d'argento

* Isole di fuoco, de Vittorio De Seta – Curtmetratge documental (09 min.)

### David d'argento

* Antonio Petrucci

## Referències

* ↑ premis David di Donatello 1957 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1957

## Enllaços externs

* David di Donatello 1957 a Filmaffinity
* Cronologia al web dels David di Donatello
# Desilau

Desilau (Diesilaus, Δεσίλαος) fou un escultor grec que va esculpir una estàtua de Dorífor (Doryphorus) i una amazona ferida que són esmentades per Plini el Vell.
Una estàtua d'una amazona ferida que es conserva al Vaticà porta el nom de Ctesilaüs, però aquest podria ser el nom de l'autor que la va copiar de l'obra de Desilau; altres pensen però que en realitat el nom de Desilaus és corrupte i que hauria de ser Ctesilau.

## Referències

* ↑ Plini Hist. Nat. 34.8. s. 19.15

## Enllaços externs

* Desilau a Smith, William (editor). A Dictionary of Greek and Roman Biography and Mythology (en anglès), 1870.
# Denis Zanette

Denis Zanette (Sacile, Friül - Venècia Júlia, 23 de març de 1970 - Pordenone, 10 de gener de 2003) va ser un ciclista italià que fou professional entre 1995 i el moment de la seva mort, per una aturada cardíaca, el gener de 2003.
En el seu palmarès destaquen dues victòries d'etapa al Giro d'Itàlia i algunes posicions destacades en clàssiques flamenques, com ara el Tour de Flandes de 2001, en què acabà tercer de la general.

## Palmarès

* 1994
** 1r a l'Astico-Brenta
* 1995
** Vencedor d'una etapa al Giro d'Itàlia
* 1996
** Vencedor d'una etapa al Giro de Sardenya
* 1998
** Vencedor d'una etapa a la Volta a Portugal i de la classificació per punts
* 2000
** Vencedor d'una etapa a la Volta a Dinamarca
* 2001
** Vencedor d'una etapa al Giro d'Itàlia

### Resultats al Tour de França

* 1995. Abandona (11a etapa)

### Resultats al Giro d'Itàlia

* 1995. 71è de la classificació general. Vencedor d'una etapa
* 1996. 54è de la classificació general
* 1997. 77è de la classificació general
* 1998. Fora de control (17a etapa)
* 1999. 107è de la classificació general
* 2000. Abandona (17a etapa)
* 2001. 101è de la classificació general. Vencedor d'una etapa
* 2002. 119è de la classificació general

### Resultats a la Volta a Espanya

* 1996. 71è de la classificació general
* 2002. 104è de la classificació general

## Referències

* ↑ Zanette Ballerini apoya a los ciclistas a El Mundo Deportivo (16 de gener de 2003), pàg.43

## Enllaços externs

* Fitxa i biografia a museociclismo.it Arxivat 2016-11-04 a Wayback Machine. (italià)
* Fitxa a sitiodeciclismo.net
# Davide Mucelli

Luca Mazzanti (Liorna, 19 de novembre de 1986) és un ciclista italià, professional des del 2005. Actualment milita a l'equip Meridiana Kamen Team.

## Palmarès

* 2006
** 1r al Circuit Valle del Resco
* 2009
** 1r al Gran Premi Chianti Colline d'Elsa
** 1r al Gran Premi de la Indústria del Cuir i de la Pell
** 1r al Trofeu Rigoberto Lamonica
* 2010
** 1r al Trofeu Castelnuovo Val di Cecina
** 1r a la Coppa 29 Martiri di Figline di Prato
* 2011
** 1r al Giro del Montalbano
** 1r al Trofeu Tosco-Umbro
** 1r al Giro del Valdarno
* 2013
** 1r al Giro dels Apenins

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sistema fotomètric UBV

El sistema fotomètric UBV, també conegut com a sistema Johnson (o sistema Johnson-Morgan), és un sistema fotomètric de banda ampla per classificar estels segons el seu color. Es tracta del primer sistema fotomètric fotoelèctric estandarditzat. Les lletres U, B, i V fan referència a l'ultraviolat, el blau, i a magnitud visual. L'elecció dels colors a l'extrem del blau de l'espectre és a causa de la tendència que té la pel·lícula fotogràfica per aquests colors. Fou introduït el 1950 pels astrònoms americans Harold Johnson i William Wilson Morgan.
Els filtres se seleccionen de tal manera que les longituds d'ona mitjanes de les funcions de resposta són 364 nm per U, 442 nm per B, 540 nm per V. El punt zero del B-V i l'índex de color U-B fou definit com a zero per estels A0 V no afectats per enrogiment interestel·lar.
El sistema UBV presenta alguns desavantatges. La longitud d'ona curta de tall curta del filtre U està definida principalment per l'atmosfera terrestre més que pel mateix filtre. Per tant, pot variar amb l'altitud i les condicions atmosfèriques. Això no obstant, s'han realitzat un gran nombre de mesures en aquest sistema, incloent-hi molts dels estels brillants.

## Referències

* ↑ Johnson, H. L.; Morgan, W. W. (1953), Fundamental stellar photometry for standards of spectral type on the revised system of the Yerkes spectral atlas, The Astrophysical Journal, vol. 117, pp. 313–352.
* ↑ Iriarte, Braulio, Johnson, Harold L., Mitchell, Richard I., and Wisniewski, Wieslaw K. (1965), Five-Color Photometry of Bright Stars, Sky & Telescope, vol. 30, p. 21

## Vegeu també

* Sistema fotomètric
* Classificació estel·lar
# Senyoria d'Ath

Ath fou una senyoria de l'Hainaut centrada a l'església d'Ath i la part superior de la vall del riu Dendre. L'únic senyor conegut fou Gautier casat amb Ada de Roucy (vídua de Jofré, senyor de Guisa i filla d'Hilduí IV senyor de Montdidier i Ramerupt comte de Roucy (1033-1063); Ada es va casar després amb Thierry senyor d'Avesnes. Fou la mare de Beatriu d'Ath que es va casar amb Arnold d'Hainaut, senyor de Rœulx, fill del comte Balduí II d'Hainaut (1071-1098). Vers 1160, Balduí IV d'Hainaut, anomenat el Constructor (1120-1171), va comprar algunes terres a la regió d'Ath a Gil de Trazegnies, i hi va construir una torre quadrada, anomenada la Tour Burbant, que protegia el seu comtat per la part del nord que estava sovint amenaçada pel comte de Flandes i servia a més per tenir sota la seva autoritat a les poderoses famílies senyorials d'Avesnes, Chièvres, Silly, Trazegnies, La Hamaide i alguna altra que gaudien de massa independència. Per aquesta torre i la seva jurisdicció es va nomenar un castellà. La circumscripció anava de Tournai a Enghien i de Flobecq a Condé. La vila es va desenvolupar a l'entorn de la fortalesa.

## Bibliografia

* Senyors d'Ath
* Célestin-Joseph Bertrand, Histoire de la Ville d'Ath, Mons, Duquesne-Masquillier, 1906
# Sharan

Sharan o Sharana (paixtu شرنه) és una ciutat de l'Afganistan, capital de la província de Paktika i del districte de Sharan (al nord-oest de la província). Té una població estimada de menys de 2.500 habitants (2.200 el 2006). La seu del govern està a 5 minuts a peu de la població, al costat de la caserna provincial de policia. A la rodalia hi ha també el campament militar afganès i la base de les forces ocupants anomenada Camp Kearney.

## Referències

* ↑ Població
# Slastic

Slastic és una obra de teatre de Tricicle. Es va estrenar al Teatre Principal d'Alacant el 13 de març de 1984. Fou estrenada a Madrid el 31 d'octubre de 1986. Fou el seu tercer espectacle i va suposar la seva consagració com a marca teatral amb un humor personal i elaborat. El nom de l'espectacle recorda el mot Slapstick, un tipus de comèdia emprada per còmics estatunidencs des de Buster Keaton fins a Mel Brooks. La melodia fou composta per Josep Pons. Se'n van fer 935 representacions amb més d'un milió espectadors.

## Argument

Utilitzant com a leitmotiv una marca comercial de material esportiu fictícia, fan una sèrie de sketchs on satiritzen el món de l'esport (ciclisme, boxa, escacs, tennis), sense caure en la competitivitat i la violència. Com en espectacles anteriors, es basen en el mim, la paròdia, la sorpresa i l'absurd.

## Referències

* ↑ Espectáculos, ABC, Madrid, 31 d'octubre de 1986
* ↑ El Tricicle a el País, 4 de novembre de 1986
* ↑ PDF Juan A. Ríos Carratalá Tricicle, treinta años de risas, p. 48-57

## Enllaços externs

* Representació de Slàstic a la Fira de Xàtiva
# Skoródnoie

«Skoródnoie» té aquests significats:
* Skoródnoie (Kursk), localitat de l'óblast de Kursk, a Rússia
* Skoródnoie (Oriol), localitat de l'óblast d'Oriol, a Rússia
* Skoródnoie (Bélgorod), localitat de l'óblast de Bélgorod, a Rússia
# Solimar

Solimar (pronúncia local: 'soli'maɾ) és una urbanització del poble de Monnars, al municipi de Tarragona. L'any 2022 comptava amb 304 habitants, essent, per tant, substancialment més gran que el nucli original del poble, que únicament sumava 132 censats.
Se situa al sud del nucli històric de Monnars, amb el qual manté continuïtat urbana, en la suau vessant que baixa cap a la N-340 i la platja Llarga, vers la partida de la Bóta.
Tot i tractar-se d'una urbanització de construcció recent, encara hi podem veure vestigis d'una passada època de predomini rural, com ara el Mas de Dragapans o el Mas Rabassa.
Tots els carrers estan dedicats a constel·lacions. Així, trobem el carrer del Dragó i el del Pegàs. El nomenclàtor es completa amb l'avinguda del Cel, que travessa tot el nucli, i la plaça Austral. Únicament s'exceptuen d'aquesta relació els carrers de Vora Bosc i de Voramar, situats, cadascun, als extrems del nucli.

## Referències

* ↑ «Solimar | enciclopedia.cat». [Consulta: 24 desembre 2023].
* ↑ sferreres. «Urbanització Solimar». [Consulta: 24 desembre 2023].
* ↑ «Tarragona | enciclopedia.cat». [Consulta: 24 desembre 2023].
* ↑ «Idescat. Codis territorials i d'entitats. Municipis. 431482 Tarragona». [Consulta: 24 desembre 2023].
* ↑ «Idescat. Territori. Cerca de població: «Solimar»». [Consulta: 24 desembre 2023].
* ↑ «Idescat. Territori. Cerca de població: «Monnars»». [Consulta: 24 desembre 2023].
* 1 2 «ICGC - Vissir3». [Consulta: 24 desembre 2023].
* ↑ «Mas Rabassa - Tarragona | Tamarit, Ferran i Monnars - Pobles de Catalunya». [Consulta: 24 desembre 2023].
# Soliedra

Soliedra és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Sutcliffe

* Per a altres significats, vegeu «William Sutcliffe».
Sutcliffe és una concentració de població designada pel cens a l'estat de Nevada (Estats Units). Segons el cens dels Estats Units del 2000 Sutcliffe tenia 281 habitants, 105 habitatges, i 70 famílies La densitat de població era de 10,85 habitants per km².
Dels 105 habitatges en un 30,5% hi vivien nens de menys de 18 anys, en un 35,2% hi vivien parelles casades, en un 20,0% dones solteres, i en un 33,3% no eren unitats familiars. En el 24,8% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,21.
Per edats la població es repartia de la següent manera: un 31,7% tenia menys de 18 anys, un 7,5% entre 18 i 24, un 23,1% entre 25 i 44, un 26,3% de 45 a 64 i un 11,4% 65 anys o més.
L'edat mediana era de 36,8 anys. Per cada 100 dones hi havia 109,7 homes. Per cada 100 dones de 18 o més anys hi havia 97,94 homes.
La renda mediana per habitatge era de 31.250 $ i la renda mediana per família de 31.875 $. Els homes tenien una renda mediana de 28.750 $ mentre que les dones 22.292 $. La renda per capita de la població era de 13.629 $. Aproximadament el 27,4% de les famílies i el 30,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutcliffe». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Sutcliffe». American Fact Finder. Oficina del Cens dels Estats Units, 15-09-2010.
# Seeburg Ray-O-Lite

El Seeburg Ray-O-Lite va ser el primer joc amb pistola de llum. Es va fer el gener de 1936 per Seeburg. Tracta de disparar contra un ànec que vola.

## Enllaços externs

* (anglès) El Seeburg Ray-O-Lite de 1936 a Marvin's Marvelous Mechanical Museum
# Seminari de Riupedrós

El Seminari de Riupedrós és una obra del municipi de Vilaller (Alta Ribagorça) protegida com a bé cultural d'interès local.

## Descripció

Es tracta d'un edifici de tres pisos amb la planta en forma de L. A les puntes dels braços de la L, així com a l'angle, hi ha sengles torres amb coberta de pissarra a quatre vessants. Les finestres són rectangular i estan disposades ordenadament creant un ritme de buits i plens. A la part baixa hi ha un sòcol fet amb còdols de riu que representa diferents passatges de l'Evangeli. S'accedeix a l'interior per l'entrada situada més al sud amb les escales que surten del camí.
La planta baixa acull la cuina, el menjador i sala d'estar. A les plantes superiors hi ha els dormitoris dels seminaristes i sacerdots.
Destaca una petita capella en el seu interior.

## Referències

* 1 2 3 «Seminari de Riupedrós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].
# Saxifraga stolonifera

Saxifraga stolonifera és una planta perenne ornamental utilitzada com planta d'interior i de jardins. És nativa d'Àsia però s'ha introduït en altres continents. El seu fullatge és reptant, creix a través d'estolons la seva resistència al fred es classifica en un 5 en l'escala dels Estats Units.
En la cuina japonesa ocasionalment se'n mengen les fulles crues o cuites i també s'ha utilitzat al Japó com planta medicinal tradicional, conté quercetina que in vitro ha demostrat propietats anticanceroses.

## Referències

* ↑ Meeb Chen Z., Liu Y.-M., Yang S., Song B.-A., Xu G.-F., Bhadury P.S., Jin L.-H., Hu D.-Y., Liu F., Xue W., Zhou X. "Studies on the chemical constituents and anticancer activity of Saxifraga stolonifera (L)" Bioorganic and Medicinal Chemistry 2008 16:3 (1337-1344)

## Enllaços externs

* Plants for a Future
* Jepson Manual Treatment
# Senio

El Senio (antic Siris o Sinno) riu de la Romanya a Itàlia l'últim afluent a la dreta del riu Reno. Neix a la província de Florència a les muntanyes Appennino Tosco-Emiliano, als Apenins Flueix al nord-est a la província de Ravenna i prop de Casola Valsenio, Riolo Terme, Castel Bolognese, Cotignola, Lugo, Bagnacavallo, Fusignano i Alfonsine abans d'entrar al Reno. Marca el límit entre els territoris de Fusignano i Bagnacavallo.

## Segona Guerra Mundial

La zona va ser el lloc de diverses batalles de gran duresa a la primavera de 1945, durant les últimes fases de la Segona Guerra Mundial. El pas aliat del riu Senio va ser un dels últims obstacles que calia superar per poder capturar la gran conca de la vall del Po i completar així la campanya a Itàlia. Els defensors alemanys eren majoritàriament unitats de paracaigudes d'elit i, en els darrers dies de guerra a Europa, el 8è Exèrcit britànic va tenir moltes baixes en efectuar aquesta operació de creuament del riu. També va ser un dels punts de referència de la Brigada Jueva a la guerra.
En un discurs al Parlament britànic sobre la destitució de la Brigada Jueva el 3 de juliol de 1944, Winston Churchill va assenyalar que el Dia de l'Alliberament hauria arribat exactament 20 anys després del Mandat Britànic-Palestina establert el 1920 durant la conferència de San Remo.

## Referències

* ↑ The Times Comprehensive Atlas of the World. 13. Londres: Times Books, 2011, p. 76 M6. ISBN 9780007419135.
* 1 2 «L'ambasciatore di Israele ricorda i 100 anni della Conferenza di Sanremo» (en italian), 25-04-2020. Arxivat de l'original el 6 d’agost 2020. [Consulta: 8 gener 2023]. (with archivistic photos)